28. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 93 της 29 Μαΐου/13 Ιουν. 1963 (ΦΕΚ Α΄ 90) Περί τρόπου εξοφλήσεως του κατά τας διατάξεις του Α.Ν. 1832/1951 καθοριζομένου τιμήματος παραχωρουμένων εκτάσεων. Λαβόν υπ’ όψιν την υπ’ αριθ. Ε. 8457/14-5-1963 πρότασιν των Υπουργών Γεωργίας και Οικονομικών, αποφασίζει: 1.Όπως το κατά τας διατάξεις της παρ. 4 του άρθρ. 12 του Α.Ν. 1832/1951 καθοριζόμενον τίμημα δια τας βάσει των παρ. 1 και 2 του αυτού ως άνω άρθρου παραχωρουμένας εκτάσεις εξοφλείται δι’ 6 ετησίων δόσεων επί απλώ τόκω 6% και εισπράττεται κατά τας διατάξεις περί εισπράξεως των Δημοσίων Εσόδων. Εκάστη δόσις θα καταβάλλεται την 1ην Οκτωβρίου εκάστου έτους της πρώτης τούτων αρχομένης από του ακολουθούντος την βεβαίωσιν του τιμήματος Οκτωβρίου. Ο κατά τ’ ανωτέρω τόκος οφείλεται από του χρόνου της βεβαιώσεως του τιμήματος εις το οικείον Δημόσιον Ταμείον μέχρι της χρονολογίας καθ’ ην εκάστη δόσις τυγχάνει καταβλητέα. 2.Όπως οφειλαί καθορισθείσαι μέχρι της εκδόσεως της παρούσης πράξεως αφορώσαι εις παραχωρήσεις περί ων αι ανωτέρω διατάξεις και μη εξοφληθείσαι μέχρι τούδε, εξοφλώνται και εισπράττωνται κατά τ’ ανωτέρω καθοριζόμενα, διαγραφομένων των μέχρι της βεβαιώσεώς των οφειλομένων τόκων. Εν περιπτώσει μερικής εξοφλήσεως του τιμήματος το υπόλοιπον τούτου εξοφλείται εις διπλάσιον αριθμόν ετησίων δόσεων των ήδη οφειλομένων τοιούτων. 3.Η παρούσα κυρωθήσεται δια Νόμου μερίμνη του Υπουργού Γεωργίας. 17.Β.γ.26-28 Αγροτικός Κώδικας 